Aarhuus Stifts-Tidende, 1828-10-30
Saasnart det første Par, som hører til Processionen, træder ind i Kirken, præluderes paa Orgelet, hvormed vedblives, indtil Deres Majestæter og øvrige Kongelige Herskaber ere komne ind i Kirken og have indtaget de for Allerhøist= og Høistsamme bestemte Sæder; hvornæst, efter givet Tegn af Overhofmarskallen, at dermed skal ophøres, den første Deel af den til Høitideligheden bestemte Canta1te opføres, og efter den, den allernaadigst befalede Palme, træder Konfessionarius, Dr. Mynster, ud af Choret, ledsaget af Sjællands Biskop og begge Hofprædikanterne, som Alle tage Veien imellem den høie Brud og den yderste Rad af Damerne, indtil lige for Brudeskammelen, hvor Konfessionarius træder frem og forretter Vielsen. Naar denne er til Ende, udføres den befalede Palme og dernæst den anden Deel af den til Høitideligheden bestemte Kantate. Strax naar Afsyngningen af Psalmen begynder, forbøie Konfessionarius, saavelsom de 3 Geistlige, som ere i Følge med ham, sig 3 Gange for Deres Majestæter og det høie Brudepar, og begive sig dernæst ind i Choret af samme Vei som de kom. Naar det maatte behage Hs. Majestæt at forlade Kirken, efter Cantatens Tilendebringelse, blive samtlige til Processionen henhørende Kavallerer og Damer staaende, og blot de til personlig Opvartning hos Deres Majestæter og øvrige Kongelige og Fyrstelige Herskaber bestemte Kavallerer og Damer aabne Toget, foran Deres Majestæter, i samme Orden, som til Kirken, hen til Audients Gemakket. Strax efter følge de til Processionen hørende Damer og Kavallerer, de Fornemste i Rangen først og de Ringeste sidst, hen til de samme Gemakker, hvor de ved Ankomsten vare samlede. Hofmarskallen slutter Toget. Naar Hans Majestæt derefter befaler at gaae til Taffels, og Alting er ordnet, opraabes de i Forvejen uddeelte Nummere til det Kongelige Bunterads-Taffel paa omtrent 100 Couverts. - Naar Overhofmarskallen dernæst allerunderdanigst har indberettet for Hans Majestæt, at Taffelet er serveret, og Allerhøistsamme behager at begive Sig til Taffelet, gaae de til Servering bestemte Geheimeconferentsraader og øvrige Cavallerer i samme Orden, som til Kirken, foran de Kongelige og Fyrstelige Herskaber; herved bæres Hs. Maj. Dronningen, den høie Bruds og D. K. H. Prindsessernes i Slæb, hvert kun af een Dame. - H. M. Kongen behager Selv at ledsage den høie Brud, som imidlertid har aflagt Brudekappen, og Hs. M. Dronningen ledsager Brudgommen, hvornæst de øvrige Kongelige og Fyrstelige Herskaber følge i samme Orden, som til og fra Kirken; det høie Brudepar tager Plads for Midten af Taffelet; paa Brudens venstre Side, behager Hs. Maj. Kongen, og paa Brudgommens høire Side, Hs. Maj. Dronningen at nedlade Sig, hvornæst de øvrige Kongelige og Fyrstelige Herskaber tage Plads, efter deres Rang, i Bunterad. - Foruden det Kongelige Taffel ere 11 Marskals-Tafler; hvortil alle de, som ere med i Processionen, blive tilsagte. - Efter Taffelet begive Deres Majestæter og samtlige Kongelige Herskaber Sig tilbage til Hs. Majestæts indre Gemakker, i samme Orden som til Spise=Gemakket. - Samtlige Damer og Cavallerer, som have bivaanet det Kongelige Taffel, forføie sig saa hurtigt som muligt, til Hs. M. Dronningens Dame Gemak, og rangeres der en have, Damer og Cavallerer parviis ved Siden af hinanden, saaledes som de sad ved Taffelet, og uden at nogen Rang derved iagttages. De blive Alle saaledes i staaende, indtil det behager Deres Majestæter, med det høie Brudepar og de øvrige Kongelige og Fyrstelige Herskaber, at begive Sig fra Hs. M. Kongens indre Gemakker, igjennem Apartementssahlen, og Hs. M. Dronningens Dame og Lakai; Gemak, over Allerhøistsammes Trappe, ind i de for Hs. K. H. Bruden, bestemte Gemakker. - De til Opvartning bestemte Cavallerer, saavelsom Hofdamerne, gaae ikke længer med de Kgl. Herskaber, end ind til Hs. K. H. Brudens Dame-Gemak, hvorfra de Kgl. Herskaber begive sig ind i Hendes Kgl. Høiheds Gemakker, hvortil Døren strax derefter lukkes, og Enhver begiver Sig til Sit, da Alt for den Dag er forbi.